**Ministru kabineta rīkojuma projekta „Grozījumi Ministru kabineta 2015.gada 1.jūlija rīkojumā Nr.347 „Par biedrībai un nodibinājumam piederošajām ēkām vai inženierbūvēm, kas netiek apliktas ar nekustamā īpašuma nodokli”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likuma „Par nekustamā īpašuma nodokli” 1.panta otrās daļas 18.punkts.Ministru kabineta 2014.gada 16.decembra noteikumu Nr.760 „Noteikumi par kritērijiem un kārtību, kādā biedrībai un nodibinājumam piederošās ēkas un inženierbūves netiek apliktas ar nekustamā īpašuma nodokli” 6.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši likuma “Par nekustamā īpašuma nodokli” 1.panta otrās daļas 18.punktam ar nekustamā īpašuma nodokli neapliek biedrībām un nodibinājumiem piederošas ēkas un inženierbūves saskaņā ar Ministru kabineta noteiktajiem kritērijiem un apstiprināto sarakstu.2014.gada 16.decembra Ministru kabineta noteikumi Nr.760 „Noteikumi par kritērijiem un kārtību, kādā biedrībai un nodibinājumam piederošās ēkas un inženierbūves netiek apliktas ar nekustamā īpašuma nodokli” (turpmāk – Ministru kabineta noteikumi Nr.760) nosaka kritērijus un kārtību, kādā biedrībai un nodibinājumam (turpmāk – biedrība) piederošās ēkas un inženierbūves netiek apliktas ar nekustamā īpašuma nodokli.Biedrībai piederošo ēku vai inženierbūvju, kas netiek apliktas ar nekustamā īpašuma nodokli, saraksts ir apstiprināts ar Ministru kabineta 2015.gada 1.jūlija rīkojumu Nr.347 „Par biedrībai un nodibinājumam piederošajām ēkām vai inženierbūvēm, kas netiek apliktas ar nekustamā īpašuma nodokli”” (turpmāk – Rīkojums).Pašreiz Rīkojumā ir iekļautas tās biedrībām piederošās ēkas un inženierbūves, kuras atbilst Ministru kabineta noteikumu Nr.760 2.punktā noteiktajiem kritērijiem, par kurām nodokļa atbrīvojuma saņemšanai biedrības ir sniegušas iesniegumu saskaņā ar Ministru kabineta noteikumu Nr.760 4.punktu.Uz nekustamā īpašuma nodokļa atbrīvojumu un iekļaušanu Rīkojumā var pretendēt tās biedrības, kurām ir piešķirts sabiedriskā labuma organizācijas statuss saskaņā ar Sabiedriskā labuma organizāciju likumu, kā arī invalīdu biedrības. Kopš nekustamā īpašuma nodokļa atbrīvojuma ieviešanas 2006.gadā būtiski ir palielinājies potenciālo nodokļa atbrīvojuma saņēmēju skaits, t.i., sabiedriskā labuma organizāciju skaits – 2006.gadā bija reģistrētas aptuveni 870 sabiedriskā labuma organizācijas, bet uz 2016.gada 1.janvāri ir reģistrētas jau aptuveni 2450 sabiedriskā labuma organizācijas.Rīkojumā iekļautajām biedrībai piederošajām ēkām un inženierbūvēm nodokļa atbrīvojums tiek piešķirts uz nenoteiktu laiku - līdz biedrība zaudē tiesības uz atbrīvojumu no nekustamā īpašuma nodokļa par tai piederošajām ēkām vai inženierbūvēm (tiek mainīts ēku un inženierbūvju izmantošanas veids vai arī šīs ēkas un inženierbūves tiek atsavinātas).Līdz ar to pēc pirmreizējas biedrībai piederošas ēkas vai inženierbūves iekļaušanas rīkojumā, turpmāk biedrībai informācija Finanšu ministrijā ir jāsniedz tikai tad, ja notiek izmaiņas biedrībai piederošo ēku un inženierbūvju izmantošanas veidā vai īpašuma tiesību sastāvā. Pašreiz Rīkojumā ir iekļautas 26 biedrībām, 4 invalīdu biedrībām un 3 nodibinājumiem piederošas ēkas un inženierbūves, norādot konkrētu telpu grupu un būvju kadastra apzīmējumus.Kopš nekustamā īpašuma nodokļa atbrīvojuma ieviešanas, no nodokļa atbrīvoto biedrību un nodibinājumu skaits ir pieaudzis no 17 biedrībām un nodibinājumiem 2006.gadā līdz 33 biedrībām un nodibinājumiem 2016.gadā.Ņemot vērā, ka ir ievērojami pieaudzis potenciālo atvieglojumu saņēmēju loks, ir jāizvērtē nodokļa atbrīvojuma (biedrībām un nodibinājumiem piederošajiem nekustamajiem īpašumiem) sistēmas lietderība. Līdz 2016.gada 1.martam Finanšu ministrijā ir saņemti četru biedrību iesniegumi ar lūgumu iekļaut jauniegūtos nekustamos īpašumus Rīkojumā, lai par tiem nebūtu jāmaksā nekustamā īpašuma nodoklis, kā arī divu biedrību iesniegumi ar lūgumu svītrot trīs nekustamos īpašumus sakarā ar to atsavināšanu un vienas biedrības iesniegums par informācijas precizēšanu saistībā ar divu telpu grupu apvienošanu.Finanšu ministrija izvērtēja biedrību iesniegtos iesniegumus, no Valsts zemes dienesta un Tiesu administrācijas saņemto informāciju, kā arī Valsts ieņēmumu dienesta mājaslapā publicēto Sabiedriskā labuma organizāciju reģistru un secināja, ka biedrību iesniegumos norādītie Rīkojumā iekļaujamie nekustamie īpašumi atbilst Ministru kabineta noteikumu Nr.760 2.punktā noteiktajiem kritērijiem, kā arī biedrības 2015.gadā ir zaudējušas īpašuma tiesības uz Rīkojumā iekļautajiem nekustamajiem īpašumiem sakarā ar to atsavināšanu.Projekts paredz papildināt Rīkojumu ar biedrības “Latvijas Sarkanais krusts”, biedrības “Latvijas SOS - Bērnu ciematu asociācija”, biedrības “Liepājas Krievu Kopiena” un biedrības “Latvijas Neredzīgo biedrība” īpašumā esošajiem nekustamajiem īpašumiem, kas, sākot ar 2017.gada 1.janvāri, netiks aplikti ar nekustamā īpašuma nodokli.Savukārt no Rīkojuma, sakarā ar nekustamo īpašumu atsavināšanu, ir svītrojams viens biedrības “Latvijas Mākslinieku savienība” nekustamā īpašuma objekts un divi biedrības “Latvijas Nedzirdīgo savienība” nekustamā īpašuma objekti, kuri bija atbrīvoti no nekustamā īpašuma nodokļa maksāšanas. Ņemot vērā, ka šie nekustamā īpašuma objekti ir tikuši atsavināti 2015.gadā, saskaņā ar likuma “Par nekustamā īpašuma nodokli” 7.panta trešo daļu, nekustamā īpašuma nodokļa maksāšanas pienākums un līdz ar to arī atbrīvojums no nodokļa maksāšanas šīm biedrībām izbeidzas ar 2016.gada 1.janvāri, kas jau praksē ir realizēts nodokļa administrācijai nosūtot maksāšanas paziņojumus par 2016.gadu jaunajiem nekustamā īpašuma īpašniekiem. Tādējādi minēto nekustamo īpašumu izslēgšana no Rīkojuma tiesiski nenosaka beigu termiņus atbrīvojuma no nodokļa piemērošanai (to nosaka likums “Par nekustamā īpašuma nodokli, bet savlaicīgi realizē attiecīgā pašvaldība). Tāpat ir nepieciešams precizēt biedrības “Fraternitas Livonica Filistru biedrība” nosaukumu un informāciju par biedrības “Kultūras un izglītības biedrība (KIB)” nekustamajiem īpašumiem. |
| 3. | Projekta izstrādē iesaistītās institūcijas | Finanšu ministrija. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Biedrības, kuru piederošās ēkas un inženierbūves tiek iekļautas ar Rīkojumu apstiprinātajā sarakstā un biedrības, kuru piederošās ēkas un inženierbūves tiek izslēgtas no ar Rīkojumu apstiprinātā saraksta.Nekustamā īpašuma nodokļa administrācijas – pašvaldības, kā arī Finanšu ministrija.Rīkojums tiek papildināts ar četru biedrību 19 jauniegūtajiem nekustamajiem īpašumiem (ēkām un telpu grupām), kā arī no Rīkojuma tiek svītroti divu biedrību 3 nekustamie īpašumi un precizēta informācija par vienas biedrības 2 nekustamajiem īpašumiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts pozitīvi ietekmēs to biedrību finansiālo situāciju, kuru nekustamie īpašumi, sākot ar 2017.gadu, tiks iekļauti rīkojumu projektā. Salīdzinājumā ar 2016.gadu, samazināsies šo biedrību izdevumi nekustamā īpašuma nodokļa maksājumiem, kas par ēkām (telpu grupām) un inženierbūvēm būtu jāveic, sākot ar 2017.gadu, ja šīm biedrībām piederošās ēkas un inženierbūves netiktu iekļautas rīkojuma projektā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Projekta izstrādes procesā, Finanšu ministrijai bija nepieciešamība gūt apstiprinājumu par biedrību norādīto Rīkojumā iekļauto un iekļaujamo objektu atbilstību Ministru kabineta noteikumiem Nr.760. Atbilstoši Valsts pārvaldes iekārtas likuma 10.pantam, Finanšu ministrija lūdza Tiesu administrācijai un Valsts zemes dienestam viņu rīcībā esošo (Finanšu ministrijai nepieciešamo) informāciju par konkrētiem biedrībām piederošajiem nekustamajiem īpašumiem.Atsaucoties uz Finanšu ministrijas pieprasījumu, Valsts zemes dienests norādīja, ka datu saņemšanai nepieciešams sagatavot un izsniegt arī licenci, kurā būs iekļauti datu izmantošanas nosacījumi. Tādējādi projekta izstrāde ietvēra papildu laika un administratīvo resursu patēriņu. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016** | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | +400 | -7 100 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | +400 | -7 100 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | +400 | -7 100 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | +400 | -7 100 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ņemot vērā biedrību un nodibinājumu īpašumā esošo nekustamo īpašumu sastāva izmaiņas – biedrību un nodibinājumu piederošo ēku vai inženierbūvju izslēgšanu no Ministru kabineta apstiprinātā saraksta, kas piemērojamas ar 2016.gada 1.janvāri, fiskālā ietekme 2016.gadā ir **+0,4 tūkst. *euro***.Savukārt, ņemot vērā biedrību un nodibinājumu īpašumā esošo nekustamo īpašumu sastāva izmaiņas – īpašumtiesību iegūšanu uz jauniem nekustamajiem īpašumiem un jaunu biedrību un nodibinājumu īpašumā esošo nekustamo īpašumu iekļaušanu Ministru kabineta apstiprinātajā sarakstā, kuriem tiks piešķirts nekustamā īpašuma nodokļa atbrīvojums, kā arī dažu Ministru kabineta apstiprinātajā sarakstā esošo nekustamo īpašumu kadastrālo vērtību izmaiņas, 2017. gadā atbrīvojumu summa palielināsies par 7,1 tūkst. *euro*, līdz ar to 2017. gadā pašvaldību budžetā ieņēmumi no nekustamā īpašuma nodokļa samazināsies par **7,1 tūkst. *euro*.** |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

**IV., V. sadaļa – projekts šīs jomas neskar**

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Nacionālajā ziņu aģentūrā „LETA” 2014.gada 16.decembrī tika publicēta Finanšu ministrijas preses relīze, kurā sabiedrība tika informēta par Ministru kabineta noteikumu Nr.760 pieņemšanu, kas nosaka nekustamā īpašuma nodokļa atbrīvojuma piešķiršanas kārtību biedrībām, kuras ir ieguvušas sabiedriskā labuma organizācijas statusu. Neraugoties uz minēto, ir notikusi aktīva telefoniska un elektroniska komunikācija ar biedrībām, kuras interesējās un pārliecinājās par biedrībai veicamajām vai neveicamajām darbībām saistībā ar Ministru kabineta noteikumos Nr.760 un Rīkojumā noteikto.Jebkurai biedrībai, kura atbilst Ministru kabineta noteikumu Nr.760 2.punktā minētajiem kritērijiem, bija tiesības iesniegt šo noteikumu 4.punktā minēto iesniegumu un biedrībai, kura vairs neatbilst Ministru kabineta noteikumu Nr.760 2.punktā minētajiem kritērijiem, bija pienākums iesniegt šo noteikumu 10.punktā minēto informāciju. |
| 2. | Sabiedrības līdzdalība projekta izstrādē | Finanšu ministrija saņēma 3 biedrību un 1 invalīdu biedrības pieteikumu nekustamā īpašuma nodokļa atbrīvojuma piešķiršanai, kā arī 1 biedrības un 1 invalīdu biedrības iesniegumu par Rīkojumā iekļauto nekustamo īpašumu izslēgšanu no Rīkojuma un 1 biedrības iesniegumu par informācijas precizēšanu. |
| 3. | Sabiedrības līdzdalības rezultāti | Finanšu ministrijā saņemtie iesniegumi tika izskatīti un 19 nekustamie īpašumi (ēkas un telpu grupas) tiek iekļauti Rīkojumā, bet no Rīkojuma tiek izslēgti 3 nekustamie īpašumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projektu piemēros nekustamā īpašuma nodokļa administrācija – pilsētu un novadu pašvaldības. |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde nemainīs pārvaldes funkcijas un institucionālo struktūru. Nav nepieciešams veidot jaunas institūcijas.Nav nepieciešama esošu institūciju likvidācija vai reorganizācija. |
| 3. | Cita informācija | Nav. |

Finanšu ministre D.Reizniece-Ozola

14.06.2016 13:45

1680

Ozoliņa, 67095493

Agrita.Ozolina@fm.gov.lv